Laruntz

Laruntz (, ) Frantziako hegoaldean dagoen udalerri mugakidea da, Pirinio Atlantikoak departamenduan kokatutakoa, Huescako probintziarekin (Espainia) mugan. Izan ere, Sallent de Gállego udalerriarekin senidetuta dago.

Aas, Ar, Aracou, Artouste (eski estazioa), Ayguebère, Eaux-Chaudes (estazio termala), Espalungue, Fabrèges, Gabas, Geteu, Gêtre eta Goust auzoek osatzen dute udalerria.

2015ean 1.179 biztanle zituen.

Geografia

Mugakideak 
Iparraldean Gère-Bélesten, ipar-mendebaldean Aydius eta Accous, mendebaldean Cette-Eygun eta Etsaut, hego-mendebaldean Urdos, Astún eta Canfranc (Huesca), hegoaldean Sallent de Gállego (Huesca), hego-ekialdean Arrens-Marsous (Pirinio Garaiak), ekialdean Eaux-Bonnes eta ipar-ekialdean Aste-Béon, Louvie-Soubiron eta Béost udalerri mugakide ditu.

Ingurune naturala 
Ossauko uhaitzak herria zeharkatzen du, Oloroeko uhaitzaren ibaiadarra dena. Arrémoulit eta Artousteko lakuak ere Ossauko haran honetan kokatuta daude. Halaber, Midi d'Ossau (2.884 m) mendira iristeko abiapuntua da Laruns herria.

Historia 
 1385 Larunsen 114 su zeuden, eta Geteun 5.
 1650ean erabaki zuten bertan eraikitzea aterpetxe modukoa, "la Caze de Brousset", 1793an espainiarrek eman ziotena.
 1828an Geteu herria batu zen udalerrira.
 2007ko uztailaren 25ean Frantziako Tourra bertatik igaro zen.

Kultura 
Urriro, Hera deu hromatge de Laruntz azoka antolatzen dute bertako gaztak erakutsi eta saltzeko.

Ikus, gainera 

 Pirinio Atlantikoak departamenduko udalerrien zerrenda

Argazki galeria

Kanpo estekak 
 Turismo webgunea.

Bearnoko udalerriak